புதுடில்லி: டில்லியில், முதல்வர் அரவிந்த் கெஜ்ரிவால் தலைமையிலான ஆம் ஆத்மி ஆட்சியில் 20 எம்.எல்.ஏ.,க்கள், 'பார்லிமென்ட் செக்ரட்டரி' எனப்படும், கேபினட் அமைச்சர் அந்தஸ்து உள்ள பதவியில் நியமிக்கப்பட்டனர். 'இது, ஆதாயம் தரும் பதவி' என, எதிர்க்கட்சியினர் குற்றச்சாட்டுகளை சுமத்தினர். ஜனாதிபதி உத்தரவுபடி விசாரணை நடத்திய தேர்தல் கமிஷன் 'ஆதாயம் தரும் பதவியில் இருந்த, 20 எம்.எல்.ஏ.,க்களை தகுதி நீக்கம் செய்யலாம்' என, பரிந்துரைத்தது. அதன்படி கடந்த ஜனவரி மாதம் 20 எம்.எல்.ஏ.க்கள் தகுதி நீக்கம் செய்யப்பட்டனர். தகுதி நீக்கம் செய்யும் தேர்தல் கமிஷனின் பரிந்துரையை எதிர்த்து, டில்லி உயர் நீதிமன்றத்தில் தொடர்ந்த வழக்கு, இன்று விசாரணைக்கு வருகிறது.